מרילין ספר

## חיים אישיים
מרילין ספר (**Marilyn Sefer,** נולדה ב-27 במרץ 1938) היא אשת אקדמיה ופעילה פוליטית וחברתית אמריקאית-ישראלית. פרופסור אמריטוס לפסיכולוגיה באוניברסיטת חיפה, פעילה למען זכויות אדם, מחלוצות הפמיניזם בארץ. זוכת פרס "יקירת העיר חיפה" בשנת 2008.

ספר נולדה בשנת 1938 בניו יורק. הוריה הגיעו מרקע לא ציוני.

ספר החליטה לעלות לארץ ב-1968, לאחר מלחמת ששת הימים. מרילין עלתה לארץ באמצעות ארגון קומוי להעלאת יהודים אקדמאים לישראל, והגיעה לחיפה. למרלין 2 ילדים ו-5 נכדים, ומתגוררת בחיפה. הייתה נשואה לאפרים שנפטר בשנת 2019.

## קריירה אקדמית
ספר סיימה את לימודי התואר הראשון בפסיכולוגיה, סוציולוגיה ואנתרופולוגיה בברוקלין קולג' ב-1959, ואת תאריה המתקדמים השלימה באוניברסיטת סירקיוז. החל מ-1969 העבירה בקביעות קורסים במוסד שתוך כמה שנים יוגדר בתור אוניברסיטת חיפה. במחקריה התמקדה ספר בגישה הביהביוריסטית ולמידה חברתית, טיפולים קוגניטיביים ביהביוריסטיים, קווי דמיון והבדלים בין המינים והמגדר, בקוגניציה ובאישיות: תפקידי מגדר ואנדרוגיניות, השפעה של סביבות שונות ובין- תרבותיות (קבוץ-עיר) על התפתחות.

ספר ייסדה ועמדה במהלך 1993-1983 בראש התוכנית ללימודי נשים באוניברסיטת חיפה. היא גם חברה מייסדת בוועד המנהל ונשיאתה הראשונה של האגודה הישראלית ללימודי פמיניזם ומגדר, IAFGS (1998-2002), ושימשה יועצת אקדמית לפרויקט "קידמה" לקידום נשים מטעם אוניברסיטת חיפה מיום הקמתו ב-1984 עד למינויה כמנהלת הפרויקט בשנת 1996. היא ניהלה את הפרויקט עד יום סגירתו ב-2011.

ספר הייתה חלוצה בתחום הכנסים האקדמיים הפמיניסטיים.

## פעילות ציבורית
בשנות ה-60, לאחר מפגש הכשרה אקטיביסטי עם סול אולינסקי, (לימים ברק אובאמה יהיה חניך שלו), הם נכנסו לשכונות אפרו-אמריקאיות, הבינו את קשיי הציבור, הפגינו לטובת שיפור אותם תנאים ולבסוף הצליחו (לדוגמה: הכנסת רמזור לשכונה בשיקגו, אשר הציל חיים של מאות ילדים).
בשנת 1966 מרילין נסעה למיסיסיפי, לטובת הפגנה בעקבות הריגתו של ג'יימס מרידית', פעיל זכויות אזרח שחור. מרילין הפגינה עם מרטין לות'ר קינג וג'ון לואיס באותה מחאה. מרילין הייתה חלק מקבוצת מחאה של אוניברסיטת סירקיוז אשר הייתה חלק מארגון לאומי שנקרא "Congress for Racial Equality".

בשנות ה-70, בשיתוף עם מרשה פרידמן, מרילין הקימה קבוצה להעלאת מודעות פמיניסטית בחיפה. בסיס הקבוצה היה סטודנטיות ונשים מבוגרות שחזרו ללימודים, וגם נשים מחוץ לאוניברסיטה. כיום, הארגון "אישה לאישה" נושא את הלפיד בעיר חיפה בנושא זכויות האישה בישראל, וחברות הארגון רואות את עצמן כממשיכות הדרך של קבוצות הנשים של מרשה פרידמן ומרילין ספר בעיר.

## פעילות פוליטית
כאשר שולמית אלוני החליטה להיפרד ממפלגת מפא"י ולהקים את מפלגת רצ, היא שריינה לקבוצה הזאת את המקום ה-3 ברשימה שלה. לאחר הבחירות לכנסת ה-13, ולאחר החלטה משותפת מרשה פרידמן שובצה במקום ה-3 ברשימת רצ ונבחרה לכנסת.

בשנת 1977 מרילין ספר הקימה מפלגת נשים יחד עם מרשה פרידמן בשם נס (כיום מוכרת בשם מפלגת הנשים), ושושנה אלינגס עמדה בראש הרשימה. לאחר בחירות לכנסת ה-14, המפלגה לא עברה את אחוז החסימה.

מרילין הייתה ממייסדות שדולת הנשים בישראל בשנת 1984 וכיהנה שלוש קדנציות בוועד המנהל. היא כיהנה כמנהלת הוועדה הלאומית לקידום מעמד האישה בשנים 1986-1991 ובין השנים 1993-1996 כיהנה מרילין בוועדה לשיפור מעמד האישה במשרד הכלכלה.

## ספרים
1.Palgi, M., Blasi, J., Rosner, M. & M.P. Safir, (Eds.), (1983). Sexual Equality: The Israeli The Kibbutz Tests the Theories. Phila.: Norwood Press. pp.337 .

2. Safir, M.P., Mednick, M.S., Izraeli, D.N. & Bernard, J. (Eds.), (1985). Women's Worlds: From The New Scholarship. New York: Praeger Publications. pp.315

3.Swirski, B. & Safir, M.P. (Eds.), (1991). Calling the Equality Bluff: Women in Israel. London: Pergamon Press. Reissued in hard and soft cover- (1993) New York: Teacher's College Press, pp.343

4. Safir, M.P., Wallach, H. S. & Rizzo, A. S., (Eds), (2015). Recent developments in Post-Traumatic Stress Disorder: Prevention Diagnosis and treatment. New York: Springer

## ראו גם
*הרצוג, חנה. *מגדר וארגון חברתי בישראל*. תל אביב: עם עובד, 1999.
*הלפרין־קדרי, רות. *מגדר ומשפט: מאבקן של נשים בישראל לשוויון*. ירושלים: המכון הישראלי לדמוקרטיה ,2010
* הרווי, דונה. *מניפסט הקיברגות'.* תרגום: עידו ברק. ירושלים: מאגנס, 2018.
*Butler, Judith. *Gender Trouble: Feminism and the Subversion of Identity.* New York: Routledge, 1990.
*Haraway, Donna. *Simians, Cyborgs, and Women: The Reinvention of Nature.* New York: Routledge, 1991.
*Charles, Maria & Grusky, David. *Occupational Ghettos: The Worldwide Segregation of Women and Men.* Stanford: Stanford University Press, 2004.
*Acker, Joan. “Hierarchies, Jobs, Bodies: A Theory of Gendered Organizations.” *Gender & Society* 4(2), 1990.
*Etzkowitz, Henry, et al. “The Paradox of Critical Mass for Women in Science.” *Science*, 266(5182), 1994.
*Fox, Mary Frank. “Gender, Faculty, and Academic Careers.” In *Advancing Women in Science*, edited by Willie Pearson Jr. & Lisa M. Frehill. Springer, 2009.
*Shalhoub-Kevorkian, Nadera. *Incarcerated Childhood and the Politics of Unchilding.* Cambridge: Cambridge University Press, 2019).

## לקריאה נוספת
* .Palgi, M., Blasi, J., Rosner, M. & M.P. Safir, (Eds.), (1983). Sexual Equality: The Israeli The Kibbutz Tests the Theories. Phila.: Norwood Press. pp.337 .
* Safir, M.P., Mednick, M.S., Izraeli, D.N. & Bernard, J. (Eds.), (1985). Women's Worlds: From The New Scholarship. New York: Praeger Publications. pp.315
* Swirski, B. & Safir, M.P. (Eds.), (1991). Calling the Equality Bluff: Women in Israel. London: Pergamon Press. Reissued in hard and soft cover- (1993) New York: Teacher's College Press, pp.343
* Safir, M.P., Wallach, H. S. & Rizzo, A. S., (Eds), (2015). Recent developments in Post-Traumatic Stress Disorder: Prevention Diagnosis and treatment. New York: Springer

## קישורים חיצוניים
* דף אישי של מרילין ספר באתר אוניברסיטת חיפה
* מרילין ספר – פרופיל מחקר במאגר CRIS של אוניברסיטת חיפה
* מרילין ספר ב־Google Scholar
* מרילין ספר ב־ResearchGate 
* מרילין ספר – Jewish Women's Archive

## הערות שוליים

2023 09